ભારતે સાથે જ આશંકા વ્યક્ત કરી કે આ મામલે આઈસીજેનો ફેંસલો આવ્યા પહેલા જ કુલભૂષણને ફાંસી આપી દેવાશે. ભારતીય વકીલ હરીશ સાલ્વેએ પોતાની દલીલોમાં જણાવ્યું હતું કે, કઈ રીતે પાકિસ્તાને પાયાના, માનવાધિકારો અને આંતરાષ્ટ્રીય કાયદાઓનું ઉલ્લંઘન કર્યું. સાલ્વેએ કોર્ટને જણાવ્યું હતું કે, હાલની પરિસ્થિતિ ઘણી ગંભીર છે અને એ જ કારણ છે કે, ભારત ICJનો હસ્તક્ષેપ ઈચ્છે છે. તેમણે પાકિસ્તાનમાં જાધવ સામેની સુનાવણી પ્રક્રિયાને ‘હાસ્યાસ્પદ’ જણાવી અને કહ્યું કે, પાકિસ્તાને પોતાના દીકરાને મળવાની જાધવની માતાનો આગ્રહનો જવાબ ન આપ્યો.